Тацяна Процька: Заўважу, што акрамя Рады БНР да 1990-га году існавала і Рада УНР. Але з утварэньнем незалежнай Украіны паўнамоцтвы Рады былі перададзеныя новай незалежнай украінскай дзяржаве, якая прызнала сябе спадкаемцам ня толькі УССР, але і УНР. У тыя ж гады тагачасны міністар замежных спраў Беларусі Пятро Краўчанка намагаўся таксама, каб Рада БНР перадала свае паўнамоцтвы Рэспубліцы Беларусь. Але палітычныя абставіны таго часу не спрыялі гэтай перадачы. Маю надзею, што калісьці на маім жыцьці Рада БНР, якая сёньня зьяўляецца носьбітам ідэалаў беларускай дзяржаўнасьці, перадасьць свае паўнамоцтвы дэмакратычнай беларускай дзяржаве.